Държавен вестник, бр. 6, 2026 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  6
 
 
1. 
Изисквания към кандидатите 
 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална квалификация 
съгласно Закона за професионалното образование и обучение 
За придобиване на втора и трета степен на професионална квалификация по професията 
„Електрически релсови превозни средства за градски транспорт“ от Списъка на професиите за 
професионално образование и обучение, утвърден от министъра на образованието и науката със 
Заповед № РД09-2230 от 09.08.2024 г., изискванията за входящото минимално образователно 
равнище към кандидатите са: 
1.1.1. За придобиване на втора степен на професионална квалификация: 
 
за лица, навършили 16 години – завършен първи гимназиален етап. 
1.1.2. За придобиване на трета степен на професионална квалификация: 
 
за ученици – завършено основно образование; 
 
за лица, навършили 16 години – придобито право за явяване на държавни зрелостни 
изпити или завършено средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна.  
 
2. 
Описание на професията 
 
2.1. Втора степен на професионална квалификация по професията 
Професията „Електрически релсови превозни средства за градски транспорт“ с втора 
степен на професионална квалификация, включва изпълнение на технически дейности, свързани 
с обслужване, монтаж, демонтаж, настройка, диагностика и ремонт на електрически машини, 
уреди и апарати, използвани в транспорта и енергийно-електронните системи. Основен акцент е 
поставен върху работата с електрооборудване и електроинсталации, изграждане и поддръжка на 
електрически вериги, както и осъществяване на контролни измервания с цел установяване на 
изправност, откриване на повреди или необходимост от подмяна. Придобилият квалификация 
може да извършва дейности по свързване и разединяване на кабели, проверка на връзки, 
снемане и нанасяне на данни от електрически схеми и техническа документация. 
Лицето прилага основни шлосерски, монтажни и електромонтьорски умения, като спазва 
технологични последователности, изисквания за електробезопасност и конкретни указания за 
работа в транспортна или производствена среда. Работи с ръчни и електрически инструменти, 
диагностична и измервателна апаратура, а в зависимост от конкретното работно място – и със 
специализирани машини за обработка, свързване и калибриране на електронни и механични 
елементи. Участва в изпитвания, пробни пускове и настройка на апаратурата, като събира данни 
за състоянието на системите и сигнализира при отклонения или неизправности. 
Трудовите дейности могат да включват работа на открито, в закрити помещения, в 
производствени цехове, сервизни зони или на терен при поддръжка на превозни средства. 
Работата се извършва в режим на смени, дежурства или в условия на ограничен достъп и 
техническа координация с други специализирани звена. Задължително се спазват изискванията 
по безопасност на труда, включително използването на лични предпазни средства, заземяване, 
сигнализация и маркиране на работната зона. 
От лицето се изисква способност за спазване на инструкции, ориентация в техническа 
документация, основни познания по електротехника, физическа издръжливост и дисциплина. 
Необходима е добра координация, отговорност при работа под напрежение и готовност за